
Cuvânt înainte 


În corespondenţa pe care am avut-o cu părintele profesor 
dr. Eduard Ferenţ în perioada documentării şi a compunerii pre- 
zentei lucrări, Sfinția sa a subliniat, în câteva rânduri, impor- 
tanța lucrărilor ce s-au executat la biserica romano-catolică din 
Putna şi necesitatea ca acestea să fie cunoscute de cât mai mulți. 
Prin renovarea capitală a bisericii catolice din Putna, contribuim 
la transformarea acesteia într-un adevărat „memorial” al Comu- 
nităților Catolice din această regiune a Bucovinei: Vicovu de 
Sus, Vicovu de Jos, Gura Putnei, Brodina şi Marginea. De-a 
lungul anilor vitregi, unele lăcaşuri catolice au fost cedate creş- 
tinilor ortodocşi, altele dezafectate sau chiar dărâmate. 

Cunoscător al istoriei creştinilor acestor locuri, părintele 
dr. Eduard Ferenţ îmi spunea că actuala biserică din Putna zidită 
de credincioşii catolici din localitate în timpuri grele şi nesigure, 
este un semn al Providenţei Divine care conduce istoria noastră. 
Biserica a fost restaurată din temelii tot în timp de „criză” şi de 
penurie antropologică, semn vădit al aceleiaşi Providenţe. De a- 
ceea dorim şi sperăm împreună cu catolicii din Bucovina, ca ea 
să reprezinte „fermentul” reînnoirii calitative a vieţii credincio- 
şilor din această parte de Nord a Diecezei de laşi, Romano-Ca- 
tolice, în acest timp al noii evanghelizări în care ne aflăm. 

Cartea se doreşte a fi un mic omagiu adus tuturor credin- 
cioşilor, care, luminaţi de Duhul Sfânt, „Lumina inteligentă ” 
au zidit, împodobit şi păstrat această biserică. 

Citind prezenta carte şi admirând fotografiile inserate în 
paginile ei, aveţi nesperata ocazie de a cunoaşte aspecte din 1s- 


> 


toria comunităţii catolice din Putna, aşa cum a fost ea văzută 
prin ochii unui credincios catolic. Ultimul capitol al cărții, şi cel 
mai consistent, întocmit de părintele profesor dr. Eduard Ferenţ, 
este o reală cateheză despre sărbătoarea Coborârii Duhului 
Sfânt. Folosind un limbaj simplu, accesibil oricărui credincios, 
Sfinția Sa explică simbolistica frumoaselor vitralii care ocupă 
tot spaţiul geamurilor, a mozaicului auriu din prezbiter, a covo- 
rului de marmură care traversează toată aula bisericii şi a altor 
inscripții sacre din interiorul şi exteriorul bisericii. 

După ce veţi citi aceste explicaţii, v-aş îndemna să mai 
intrați încă o dată în biserică şi să priviţi cu mare atenţie întregul 
ansamblu iconic. Veţi simţi cum harul Duhului Sfânt, „Lumina 
inteligentă ”, vă va conduce la o înţelegere mai profundă a a- 
cestor taine ale vieții noastre creştine. 

În final, mulţumesc părintelui dr. Eduard Ferenţ pentru 
disponibilitatea şi ajutorul acordat în elaborarea cărții. Mulţu- 
mesc, de asemenea, şi doamnei Ernestine Hrehorciuc, descen- 
dentă din familia Watzlawik, care mi-a oferit informaţii şi date 
istorice legate de zidirea acestei biserici şi despre viaţa zbuciu- 
mată a credincioşilor catolici din Putna. 


Autorul 


PARTEA 1 


Aspecte istorice din viaţa Comunităţii 
Romano-Catolice din Putna 


1. Formarea comunităţii catolice 


Odată cu instaurarea administraţiei austriece în regiunea 
de nord-vest al Moldovei, regiune care ulterior va primi numele 
de Bucovina, a început un amplu proces de dezvoltare al noii 
provincii, întrucât, potrivit politicii economice imperiale, fiecare 
regiune sau provincie trebuia să se dezvolte astfel încât să poată 
asigura întreţinerea slujbaşilor imperiali locali, a armatei, să plă- 
tească impozitele aferente şi să asigure traiul de zi cu zi al lo- 
cuitorilor. În acest sens, acolo unde exista potenţial de dezvolta- 
re (existența unor bogății naturale), dezvoltarea era stimulată de 
către administraţie. Cum această zonă a Bucovinei era (şi este) 
bogată în păduri de fag, nisip bun pentru fabricarea sticlei şi pă- 
mânt roditor, administraţia a dezvoltat un plan de colonizare a 
Bucovinei prin aducerea de muncitori forestieri, mineri şi fer- 
mieri germani. În sprijinul acestui plan au fost emise două legi 
importante: Legea toleranței religioase (1781) şi Legea co- 
lonizărilor (1782). 

Legea colonizărilor, printre alte facilități, prevedea: 


1 WELSCH Sophie, The Bukovina-Germans During the Habsburg Period: Sett- 
lement, Ethnic Interaction, Contributions [on-line], www.feefhs.org, Vol. X, 
2002, p.82, accesat în septembrie 2010, la URL: http://Awww.feefhs.org/journal 
/10/bukovina.pdf. 

transport gratuit de la Viena până la punctul de colonizare din 
Bucovina; loc de casă şi pământ agricol; animale de lucru; scu- 
tiri de taxe în primii 10 ani, iar bărbaţii erau scutiți de serviciul 
militar. 

Legea toleranței religioase garanta libertatea de conşti- 
inţă a grupurilor etnice ce urmau a se stabili în aceste teritorii”. 

De asemenea, administrația austriacă a desființat majori- 
tatea mănăstirilor ortodoxe existente pe teritoriul Bucovinei, 
rămânând doar trei din cele 24 câte erau în anul 1774, anul în 
care s-a instalat noua administraţie. Moşiile cu care fuseseră în- 
zestrate de-a lungul timpului aceste mânăstiri au fost inventaria- 
te şi trecute în administrarea oficială a Statului, constituindu-se 
într-un fond religios, numit fondul religionar greco-oriental al 
Bucovinei. Această comasare s-a făcut, în primul rând, din mo- 
tive economice, deoarece, în acest mod veniturile acestuia pu- 
teau fi impozitate mult mai uşor de către stat”. După constituire, 
Fondul bisericesc a închiriat terenuri agricole şi parcele de 
păduri diverşilor întreprinzători, care au solicitat acest lucru în 
vederea iniţierii unor activităţi economice de exploatare a re- 
surselor naturale din zonă. Astfel, în anul 1797, întreprinzătorul 
evreu Yossel Reichenberg, printr-o adresă către Direcţia Bunu- 
rilor din Rădăuţi, cere aprobarea înființării unei Fabrici de Sti- 
clă în pădurile de lângă Putna. La această fabrică au fost aduşi 
lucrători polonezi, rămaşi fără ocupație după închiderea fabricii 
de sticlă din Lubaczow (Galiţia), germani bohemieni specialişti 


2 Ibidem, p. 82. 
3 CLIPA Sorin-Toader, Fondul bisericesc al Bucovinei şi lichidarea lui (1948- 
1949). Ed. Universităţii «Ştefan cel Mare», Suceava, 2006, p.11. 

în prelucrarea sticlei precum şi muncitori specializați în pre- 
lucrarea lemnului, originari din Prachin, Bohemia. Coloniștii au 
primit însemnate avantaje din partea administrației austriece: 
scutirea de taxe pe cinci ani, scutirea de serviciu militar pe 10 
ani, materiale de construcţie pentru locuinţe şi anexe, scutiri de 
la plata impozitului agricol pe cinci ani pentru terenuri arabile şi 
de 10 ani pentru pământurile nearabile“. Cea mai mare parte a 
coloniştilor au întemeiat colonia Karlsberg (azi, Gura Putnei), 
aflată la 6 kilometri de Putna. Ulterior, după ce s-au mai prins la 
bani, multe familii de meseriaşi germani şi poloni au cumpărat 
pământ şi gospodării pe raza localităţii Putna. 

La scurt timp după deschiderea fabricii de sticlă din 

Putna. Fosta fabrică de sticlă. 
Sursa: arhiva autorului. 


4  WELSCH Sophie, o. c., p. 84. 

Karslberg (Gura Putnei), tot un evreu, Fischer Friedricht, des- 
chide o altă fabrică de sticlă, de data aceasta chiar la Putna, în 
faţa chiliei lui Daniil Sihastrul, pe locul unde fusese mai înainte 
o fabrică de alcool industrial rezultat prin distilarea lemnului”. 
Această fabrică a funcționat, cu o mică întrerupere în timpul 
Primului Război Mondial, până la al Doilea Război Mondial, 
când a fost distrusă în totalitate. După Primul Război Mondial 
ea a fost reconstruită şi dotată cu utilaje şi echipamente salvate 
şi transferate de la fabrica de sticlă din Krasna Ilski, aflată tot în 
proprietatea lui Fischer Friedricht. Fabrica producea sticlă albă 
şi sticlă tip cristal, iar începând din anul 1922 s-a deschis şi o 
secție pentru producerea de becuri electrice. Era prima fabrică 
de becuri din ţară“. În anul 1920 aici se produceau între 10-18 
vagoane de sticlărie lunar. După al Doilea Război, până prin 
anul 1950, în locul fabricii de sticlă a funcţionat o turnătorie de 
fontă. 

Tot la Putna, în anul 1910, a fost deschisă şi o fabrică de 
ciment Portland, prima din Bucovina. Ca specialişti în arsul ci- 
mentului au fost aduşi polonezi şi unguri”. Documentele vremii 
menționează faptul că această fabrică, cât a funcţionat, a produs 
multă poluare. Locuinţele aveau acoperişul alb din cauza prafu- 
lui. Geamurile trebuiau mereu ţinute închise, iar fructele şi le- 
gumele trebuiau spălate în multe ape“. În timpul celui de al 
Doilea Război Mondial, toate maşinile fabricii au fost demon- 


5 CREŢAN Ileana, Putna de altădată, Ed. Simetria, Bucureşti, 2000, p. 55. 

6 Direcţia Judeţeană a Arhivelor Statului Suceava, fond Prefectura judeţului, Ră- 
dăuţi, dosar 58/1922, filele 17,23. 
CREŢAN Ileana. o. c., p.58. 
8 Ibidem, p. 58. 

Putna. Fosta fabrică de ciment. 
Sursa: arhiva autorului. 


tate şi transportate cu trenul în Uniunea Sovietică”. 

În anul 1898, la 7 iulie, a fost dată în exploatare linia fe- 
rată Rădăuți - Brodina, cu o lungime de 41,371 km, administra- 
tă de Neue Bukowinaer Lokalbahn-Gesellschaft - Noua compa- 
nie de căi ferate locale ale Bucovinei. Cea mai mare parte a 
cheltuielilor de construcţie au fost suportate de industriaşul vie- 
nez Alexander Popper'”. Coordonatorul şantierului a fost ingi- 
nerul evreu Emanuel Alois Ziffer, numit şi „părintele căilor fe- 
rate din Bucovina”. Născut la 23 ianuarie 1833 în localitatea 
Teschen din Silezia austriacă, a urmat şi terminat cursurile Po- 
litehnicii Imperiale din Viena la data de 24 iulie 1852. Capaci- 
tatea sa organizatorică şi spiritul său vizionar, l-au făcut să fie 


9  Ibidem,p. 59. 
10 Jbidem, p. 12. 

ales preşedinte al Căilor Ferate din Bucovina, instituţie cu sediul 
la Cernăuţi. Datorită meritelor sale, însuşi împăratul Franz 
Joseph i-a acordat la 13 octombrie 1910, titlul nobiliar de „von 
Teschenbriick““ precum şi mai multe decoraţii (1866 - cavaler al 
Ordinului Franz Joseph, în 1898 - Ordinul Coroana de Fier). A 
fost decorat şi de Statul Român cu Medalia jubiliară Carol I, 
respectiv „Coroana României”. 

Aceeaşi societate a construit şi o linie secundară din gara 
Gura Putnei (Karlsberg) către Putna, care a fost inaugurată tot la 
7 iulie 1898, odată cu calea ferată Rădăuţi - Brodina”. 

După unirea Bucovinei cu Regatul României aceste 
tronsoane de cale ferată au trecut în administrarea companiei ro- 
mâneşti CFR. 

Ileana Creţan, în cartea Putna de altădată, prezintă mo- 
mentul istoric al sosirii primului tren la Putna: 

„Când s-a terminat de construit, polițaiul primăriei a 
pornit cu toba să le anunțe sătenilor ziua când va sosi trenul în 
sat, aducându-le la cunoştinţă ordinul stăpânirii de a nu lăsa 
animalele slobode, iar copiii să nu se apropie de linia ferată 
când va sosi trenul.[...] De cum a intrat în sat, locomotiva a 
început să şuiere cu un fel de şuierat care trecea prin om şi n-a 
oprit şuieratul până n-a ajuns la capătul drumului. 

Oamenii ziceau că a intrat Ucigă-l toaca în sat. Se zbu- 


11 BRAŞCANU Paul, Emanuel A. Ziffer — părintele căilor ferate din Bucovina, 
broşură publicată pe internet la adresa: http://hauster.de/data /Zitfer.pdf, accesat 
23 ianuarie 2014, pp. 14, 22. 

12 Verein Deutscher Straenbahn- und Kleinbahn-Verwaltungen: Zeitschrift fir 
Kleinbahne (Asociaţia administraţiilor tramvaielor şi trenurilor locale: periodic 
pentru trenurile locale), Berlin 1898. p. 462. 

rătăceau orătăniile prin ogrăzi, lătrau câinii, guițau porcii iar 
oamenii, cu copii cu tot, alergau cu sufletul la gură să apuce a 
vedea minunea. [...] Trenul a ajuns în gară gâfăind. Era multă 
lume adunată, ca la comedie. Sătenii mai bătrâni stăteau pe de 
lături, unii Scuipând, alții blestemând îngroziţi că se apropie 


sfârşitul lumii ">. 


Gara Putna în anul 1898. 
Sursa: arhiva autorului. 


La scurt timp au mai fost construite alte două linii ferate, 
cu ecartament îngust, pentru transportul buştenilor şi care 
aparțineau Fondului forestier bisericesc'*. 

Pe fundalul acestui avânt economic, Putna a continuat să 
se dezvolte, oferind locuri de muncă tuturor celor care se ho- 
tărau să se stabilească aici. În afară de cele două unităţi menţio- 
nate, la Putna mai funcționau şi două fabrici de cherestea, pră- 
vălii şi mici ateliere meşteşugăreşti. Aş aminti aici pe germanul 
Postatnik, care avea măcelărie şi prăvălie cu mezeluri şi băuturi. 


13  CREȚAN Ileana, o. c., pp. 59, 60,61. 
14 Ibidem, p. 61. 

Tot el era şi proprietarul unei batoze cu motor pentru treierat, de 
care se folosea întreg satul contra unei taxe. Un alt măcelar ger- 
man renumit era Hannus care avea, pe lângă măcelărie, o pră- 
vălie pentru mezeluri și o cârciumă'?. Prima fabrică de cherestea 
a fost cea a Fondului bisericesc, amplasată pe locul unde fusese- 
ră bordeiele ţiganilor robi mănăstireşti. Fabrica avea un ferăs- 
trău cu aburi. La început aici lucrau doar coloniştii germani, atât 
cei din Gura Putnei (Karlsberg), cât şi cei din Putna. Cu timpul 
au fost angajaţi şi băştinaşi!€. 

Conform unui tabel întocmit în anul 1940 de Casa de A- 
sigurări Sociale a judeţului Rădăuţi, fabrica de sticlă asigura de 
lucru la 80 de muncitori, fabrica de ciment la 50 de muncitori, 
iar cele două fabrici de cherestea la 80 de muncitori”. 

Unii dintre colonişti lucrau însă pe cont propriu la pădure, 
în exploatări forestiere. În lunile de iarnă, când lemnul copacilor 
are umiditatea scăzută, forestierii intrau adânc în pădure în cău- 
tarea lemnului bun pentru tâmplărie. Datorită distanţei faţă de 
locuinţele lor, lucrătorii nu se mai întorceau seara acasă ci dor- 
meau în colibe săpate în pământ şi acoperite cu draniţă sau 
scoarță de copac. Aceste colibe erau destul de mari, cât să înca- 
pă 20-30 de oameni, care dormeau îmbrăcaţi, cu picioarele spre 
mijlocul colibei unde ardea focul toată noaptea, păzit pe rând de 
câte un muncitor'*. 

Alţi colonişti au dezvoltat gospodării agricole cultivând 


15 CREŢAN Ileana, o. c., p. 68. 

16 Ibidem, p. 54. 

17 Direcţia judeţeană a Arhivelor Statului Suceava, fond Prefectura județului 
Rădăuţi, dosar 29/1940. 

18 CREŢAN Ileana, o. c., p. 32. 

di) 


Putna. Fosta exploatare forestieră a Fondului forestier. 
Litografie de Hugo Charlemont, 1899. 


raţional puţinul teren agricol avut şi crescând vite cornute”. 
Dintre germanii care s-au ocupat cu comerțul de produse lem- 
noase, mai cunoscuţi, au fost Straub şi Retter, iar dintre familiile 
de agricultori au fost Sepel şi Ambros Richter”. De asemenea, 
dintre cizmarii nemți cei mai cunoscuţi au fost Ettinger şi Wi- 
towski”. Dintre dogari, renumit era polonezul Kwalek, care, la 
solicitarea fabricii de ciment, făcea butoaie pentru transportul 
cimentului. Croitor renumit în Putna era germanul Romanchie- 
vicI. El nu a plecat în Germania în anul 1940, ci a rămas locului 
continuându-și meseria mult timp după încetarea războiului. În 


19 Ibidem, p. 54. 
20 Ibidem, pp. 56, 57, 68. 
21 Ibidem, p. 36. 

primii ani ai comunismului, el, împreună cu ucenicii săi au pus 
bazele unei cooperative de profil unde au lucrat mulţi putneni”. 

Germanii stabiliți la Gura Putnei (Karlsberg), după ce au 
devenit mai înstăriți, scriau rudelor şi prietenilor din Bohemia 
despre viața nouă pe care o duc aici, despre avantajele de care 
se bucură, îndemnându-i să vină în Bucovina”. Astfel, numărul 
locuitorilor din Putna a continuat să crească, noii veniţi locuind 
în chirie pe la germanii din Gura Putnei (Karlsberg) sau chiar pe 
la băştinaşii din Putna. După ce se mai prindeau la bani, unele 
familii germane au cumpărat teren sau gospodării chiar aici, în 
sat. 

Pentru a ilustra cât mai bine saltul economic şi social de 
care a avut parte Putna trebuie menţionate, ca referinţă, datele 
conţinute de recensământul făcut în perioada cât Moldova se 
afla sub ocupaţie ţaristă (1769 — 1774). Astfel, potrivit acestuia, 
în anul 1774, la Putna erau doar 9 bordeie. Ion Drăguşanul, în 
cartea sa Povestea așezărilor bucovinene, referindu-se la acest 
recensământ, afirmă că: „Satul Putna, format numai din iobagi, 
a fost, mereu şi mereu, unul mărunt”. 

Din datele statistice prezentate de Franz Wiszniowski, în 
cartea Radautz: Deutscheste Stadt des Buchenlandes aflăm că la 
Putna, în anul 1832 erau 668 de locuitori”. 

În catalogul Slownik geograficzny Krâlestwa Polskiego i 


22 Ibidem, p. 37 

23 Ibidem, p. 54. 

24 DRĂGUȘANUL Ion, Povestea așezărilor bucovinene [on-line], accesat 
23 noiembrie 2013 la URL: http://dragusanul.ro/category/povestea-asezarilor 
bucovinene-1-si-ii/page/4/ 

25 WISZNIOW SKI Franz, Radautz, die deutscheste Stadt des Buchenlandes, 
[s.n.], Waiblingen, 1966, p. 112. 

innych krajow slowianskich — Dicţionar geografic al Regatului 
Poloniei şi al altor țări slave, întocmit de Filip Sulimierski şi 
Wladystaw Walewski, în anul 1869, la Putna erau 193 de case 
cu 1.047 de locuitori, iar în anul 1880 erau 258 de case cu 1.207 
de locuitori din care: 192 erau catolici, 985 erau ortodocşi, 24 
de evrei, iar 6 erau de altă religie. După neam erau: 985 de 
români, 210 germani şi 12 ruşi”“. 

Trebuie să mai adaug că în acest proces de populare al 
Bucovinei iniţiat de administraţia imperială au fost implicaţi nu 
numai colonişti germani, polonezi, ucraineni, cehi sau unguri, ci 
şi familii de români venite din Moldova. Generalul Enzenberg, 
într-un raport din 20 ianuarie 1783, menţiona faptul că aşezarea 
moldovenilor în Bucovina este de preferat întrucât se face fără 
cheltuieli pentru Stat, moldovenii venind cu vite şi alte bunuri”. 
Acelaşi general mai menţiona faptul că sporirea populaţiei Bu- 
covinei să nu se facă în dauna unor alte provincii ale imperiului, 
ci mai ales pe seama ţărilor vecine”. 

Primii nemți care s-au stabilit la Putna în anul 1802 erau 
doi meseriaşi: Joseph Gruber şi Johann Schmidt, de loc din 
Prachin-Bohemia. În anul următor, tot din Prachin-Bohemia au 
mai sosit încă 9 meseriaşi: Georg Schmidt, Georg Zettel, 
Michael Kresl, Michael Gallhofer, Simon Watzlawik, Johann 
Zimmermann, Georg Brunner, Michael Kolmer, Thomas Rickel, 


26 SULIMIERSKI Filip-WALEW SKI Wladyslaw, Slownik geograficzny Krolestwa 
Polskiego i innych krajow slowianskich. [on-line], http://otwartanauka.pl. Ediţie 
tipărită în perioada: 1880-1914, Vol. IX, p. 321, accesat noiembrie 2013, la 
URL: http://dir.iem.edu.pl/pl/Slownik_geograficzny/Tom_IX/321. 

27 PURICI Ştefan, Colonizări şi imigrări în Bucovina între anii 1775-1848, În 
„Analele Bucovinei”, anul II, nr. 2, Ed. Acad. Române, Bucureşti, 1995, p. 362. 

28 Ibidem, p. 360 

Matias Sperl şi Anton Mak. Tot în acel an au mai venit Michael 
Schuler din Bayern şi Michael Gallhofer din Pilsen-Bohemia”. 

Putna a continuat să se dezvolte. Conform mărturiei 
doamnei Ernestine Hrehorciuc, născută Watzlawik, catolică din 
Putna, aici au fost deschise: un oficiu poştal, un birou notarial, o 
farmacie, poliţie şi un birou al administraţiei pădurilor. Ernes- 
tine Hrehorciuc este fiica lui Ambros şi a Olgăi Watzlawik. Tatăl 
lui Ambros, Augustin, era frate cu Franz Watzlawik, cel care s-a 
implicat activ în construirea acestei biserici. 

Prin anii 1922-1923, s-a deschis la Putna, într-o sală ma- 
re, folosită pentru petreceri şi spectacole, proprietatea lui Vasile 
Bubă, primul cinematograf sătesc din Bucovina". De asemenea, 
a fost înfiinţat şi un târg, care se ţinea săptămânal în fiecare du- 
minică pe terenul din apropierea fabricii de cherestea. La acest 
târg veneau meşteşugarii şi ţăranii din localități învecinate sau 
chiar mai îndepărtate: olari din Rădăuți şi Marginea; zarzavagii 
din Dorneşti; huţani cu putinile lor cu brânza de oi; sătenii din 
Vicovu cu lapte şi brânzeturi, etc”. 

Crescând numărul de familii catolice care s-au aşezat atât 
la Putna, cât şi în împrejurimi, a apărut necesitatea asistenţei lor 
spirituale. Astfel, la data de 27 iunie 1811, printr-un decret im- 
perial este creată Parohia Romano-Catolică din Unterwikow 
(Vicovu de Jos), iar data de 19 aprilie 1821 a fost emis un alt 
decret imperial prin care Parohia Romano-Catolică din Unter- 
wikow (Vicovu de Jos) a fost împărțită în două parohii mai 
mici: Parohia Romano-Catolică din Karlsberg (Gura Putnei) şi 


29 DRĂGUȘANUL Ion, o. c. în oc.cit. 
30 CRETŢAN Ileana, o. c., p. 68. 
31 Ibidem, p. 69. 

Parohia Romano-Catolică din Fiirstenthal (Voievodeasa)”. Ca- 
tolicii stabiliţi la Putna aparţineau de parohia din Karlsberg. 

Întrucât la fabrica de sticlă munceau germani, poloni şi 
unguri, toți aceştia fiind catolici, în anul 1825, în spatele Mă- 
năstirii Putna, la marginea pădurii G/odu, a fost construită o ca- 
pelă din lemn şi a fost amenajat un mic cimitir catolic îngrădit. 
Doamna Ernestine Hrehorciuc mi-a povestit că această capelă s- 
a numit Glodukapelle, după numele pădurii în care se afla. În 
timpul celui de al Doilea Război Mondial, soldaţii ruşi au dis- 
trus atât capela, cât şi cimitirul catolic, întrucât prin acel loc au 
transportat buştenii din pădure pe care-i încărcau în vagoanele 
pregătite pentru a pleca în Uniunea Sovietică. Conform docu- 
mentelor aflate la Direcţia Judeţeană Suceava a Arhivelor Sta- 
tului, soldaţii ruşi aveau ordin de a încărca sute de vagoane cu 
buşteni tăiaţi direct din pădurile Bucovinei”. Mai mult, „sub 
amenințarea cu armele, soldaţii ruşi încărcau în vagoane, la 
întâmplare, tot ce mai rămăsese nedistrus de război, demontând 
şi ridicând instalaţiile de la mai multe fabrici de cherestea. Un 
exemplu în acest sens este Fabrica de cherestea de la Putna, 
care a fost demontată în întregime şi pusă în vagoane cu des- 
tinația Uniunea Sovietică ”*. 

Legat de pădurea Glodu trebuie să mai adaug faptul că, 
odată cu deschiderea fabricii de sticlă din Gura Putnei (Karls- 
berg), în anul 1797, aici, în această pădure a fost înfiinţată o fa- 


32 GASCHLER Norbert, Schule, Kirche und Priester in Fiirstenthal, În 
„Fiirstenthal: eine deutsch-bâhmische Gemeinde in der Bukowina”, Josef Wild 
(ed), Ed. Landsmannschaft der Buchenlanddeutschen, Miinchen 1981, p. 23. 

33 Direcţia judeţeană a Arhivelor Statului Suceava, dosar nr. 24/1945, f. 30, 31 

34 CLIPA Sorin-Toader, o. c., p.80. 

brică de potasă, necesară la fabricarea sticlei. Potasa se obținea 
din cenuşa trunchiurilor de brazi şi molizi uscați care erau arşi 
în cuptoare imense. 

Conform recensământului austriac din anul 1900, în Put- 
na erau 2.632 de locuitori, din care 609 erau germani“, iar con- 
form recensământului din anul 1930, efectuat de autorităţile ro- 
mâne, Putna avea 2.990 de locuitori, din care 795 erau germani, 
22 unguri, 42 cehi/slovaci, 159 poloni. După religie, erau 1.002 
romano-catolici**. 

Referitor la Putna, în arhiva Parohiei Romano-Catolice 
din Rădăuţi, există o situaţie statistică pentru anul 1930, întoc- 
mită de pr. Eduard Kozanowski în anul 1955, conform căreia, în 
evidenţă se aflau 248 de familii cu 1.030 de suflete”. 

În anul 1900, catolicii din Gura Putnei (Karlsberg) îşi zi- 
desc, chiar în vatra satului, o biserică din cărămidă, având hra- 
mul Vizita Sfintei Fecioare Maria, vechea capelă din lemn, a- 
flată la intrarea în sat dinspre Putna, era deja de mulţi ani prea 
mică. 

Întrucât parohia din Gura Putnei (Karlsberg) avea mai 
multe filiale în administrare (Falcău, Brodina, Putna, Seletin şi 
Vicovu de Sus), parohul nu mai reuşea să celebreze Sfânta Li- 
turghie în fiecare duminică în capela din pădurea Glodu, put- 
nenii beneficiau de acest serviciu doar o dată pe lună. În 
celelalte duminici sau sărbători ei trebuind să străbată 6 ki- 


35 KOSIUL Willi, Die Bukowina und ihre Buchenlanddeutschen, Vol. |, Ed. 
Reimo-Verlag, Oberding, 2011. p. 579. 

36 Recensământul general al populaţiei României din 29 Decemvrie 1930, vol. IL, 
pp. 699, 700, 738. 

37 $MID Ioan, Două secole de istoria a Parohiei Romano-Catolice din Rădăuți, 
Editura Hoffman, Caracal, 2013, p.226. 

lometri (circa o oră de mers pe Jos) 
până la biserica din Gura Putnei 
(Karlsberg). 

În aceste condiţii catolicii din 
Putna au început să se gândească şi ei 
la construirea unei biserici chiar în 
sat. Această idee a apărut imediat du- 
pă anul 1900. Conform unui certifi- 
cat, emis de Consiliul Popular Putna, 
având nr 736 din 19 mai 1976, se 
menţionează faptul că încă din anul 
1906 fusese cumpărată o parcelă de 
teren pe care se intenţiona construirea 
unei biserici (CF nr 852 /R. func. 
565/73 şi 416/76; nr parc. 658). E 
vorba de o parcelă de 450 n?. 

Unul din inițiatorii acestui 
proiect a fost Franz Watzlawik, ins- 
pector forestier din cadrul Direcţiei 


Pr. Francisk Luczko 
Născut la 2.09.1874 la Ră- 
dăuţi, hirotonit la data de 
9 iulie 1899 la Lemberg. În 
anul 1940 este repatriat în 
Germania. A decedat la 
Jodbow (Polonia) la 13 
mai 1949. 

Sursa: arhiva autorului. 


Fondului Forestier Bisericesc. El fusese ales ca preşedinte şi co- 
ordonator al Comitetului de construire a bisericii din Putna. Du- 
pă cum povesteşte doamna Ernestine Hrehorciuc, Franz Watz- 
lawik era fratele bunicului ei, Augustin, şi s-a născut la data de 
14 februarie 1870 la Gura Putnei (Karlsberg). A fost căsătorit de 
două ori, prima soţie, Franciska, a decedat, fiind înmormântată 
în cimitirul din Gura Putnei. Cu ea a avut şase copii: patru fete 
şi doi băieţi (Elsa, Rita, Maria, Ali, Hans şi Ambros). În timpul 
Primului Război Mondial, Franz, împreună cu alți şase germani 
de la Direcţia Fondului Forestier Bisericesc, au fost deportaţi de 

ruşi în pădurile din munții Urali. După doi ani de la terminarea 
războiului, el se întoarce din prizonierat şi se reangajează la a- 
ceeaşi unitate. Recăsătorindu-se cu Olga, care era din Putna, se 
stabileşte cu domiciliul la Putna, casa sa fiind în apropiere de bi- 
serica de mai târziu. În zilele noastre casa nu mai există. Cu cea 
de a doua soţie a avut două fete: Izabela şi Irma. Irma este cea 
care a scris o scurtă istorie a construirii actualei biserici, publi- 
cată în ziarul „Der Siidostdeutsche ” din Augsburg (Germania), 
la data de 15 ianuarie 1999. Irma a murit la data de 21 iulie 
2001 în Germania, la Traunstein, Bavaria Superioară. Izabela a 
murit în Statele Unite la 14 ianuarie 2014. 

De la idee şi până la demararea efectivă a proiectului au 
mai trecut mulți ani. Primul Război Mondial, izbucnit în anul 
1914, a produs multe distrugeri materiale, atât satului Putna, cât 
şi satului Gura Putnei (Karlsberg). Biserica din Gura Putnei a 
suferit distrugeri şi se impunea refacerea ei, pentru aceasta fiind 
necesari bani, aşa încât ideea construirii bisericii în Putna a fost 
amânată. 

Întrucât, după Primul Război Mondial, monarhia autro- 
ungară se destramă, iar fostul Ducat al Bucovinei se uneşte cu 
Regatul României, la 15 noiembrie 1918, are loc şi o reformă 
monetară, coroanele austriece sunt înlocuite treptat cu leii ro- 
mâneşti. Toate aceste situaţii a creat o oarecare nesiguranță în 
rândurile populaţiei şi reticență în a se angaja la alte cheltuieli 
decât cele strict necesare. 

De asemenea, odată cu instalarea administraţiei româneşti 
a apărut şi fenomenul corupției în administraţie, lucru total ne- 
cunoscut în timpul perioadei austriece şi care a provocat mari 
deziluzii, atât printre intelectuali, cât şi printre țărani, indiferent 

de naționalitatea lor. Chiar şi românii bucovineni care au 
receptat pozitiv unirea din 1918, în multe situaţii, au regretat 
sincer dispariția monarhiei austro-ungare, fiind evocată adesea 
cu nostalgie ordinea şi disciplina de altă dată”. Şi istoricul Da- 
niel Hrenciuc, în cartea „Dilemele conviețuirii: Evreii din Bu- 
covina (1774-1939), notează că: 

„Bizantinismul noii clase politice interbelice a permis 
dezvoltarea unor fenomene specifice mai degrabă unor menta- 
lităţi de sorginte balcanică”. 

De fapt întreaga perioadă a anilor 20 din secolul al XX-lea 
poate fi considerată ca o perioadă agitată din istoria Bucovinei, 
aici având loc diferite mişcări sociale îndreptate îndeosebi 
împotriva evreilor. Excepţie nu face nici Putna, aici având loc 
mai multe greve ale muncitorilor: de la fabrica de cherestea 
(1920), de la fabrica de sticlă (1923) şi cea de la fabrica de ci- 
ment (1926). 

Pentru că legea fundamentală a Regatului României nu 
permitea jurisdicția ierarhică străină asupra comunităţilor reli- 
gioase aflate pe teritoriul românesc, Sfântul Scaun, în acord cu 
Statul român, a înfiinţat un Vicariat General al Bucovinei, cu se- 
diul la Cernăuţi. Primul vicar general a fost monseniorul Josef 
Schmidt, născut în anul 1850 la Suceava”. 

La 16 iulie 1930, parohiile romano-catolice din Bucovina 


38 LERIDER Jacques, Modernitatea vieneză şi crizele identității, ediția Il-a 
revăzută şi adăugită, laşi, Editura Universităţii „Al. |. Cuza”, 2003, p. 239. 

39 HRENCIUC Daniel, Dilemele conviețuirii: Evreii din Bucovina (1774-1939), 
Iaşi, Editura TipoMoldova, 2010. p.10. 

40 Arhivele Statului Suceava, fond Prefectura județului Rădăuţi, dosar 12/1923. 

41 ŞMID loan, o. c.,p. 62. 

trec sub jurisdicția Episcopiei Romano-Catolice din Iaşi. Cu a- 
cest prilej, la data de 15 august 1930, la Cacica, episcopul Mihai 
Robu, în prezenţa tuturor preoților bucovineni, a binecuvântat 
Bucovina şi pe credincioşii ei”. Două zile mai târziu, într-o a- 
locuţiune rostită la finalul întâlnirii avute la Cernăuţi cu re- 
prezentanții comunității germane din întreaga Bucovină, în care 
aceştia şi-au exprimat unele temeri, 
episcopul Mihai Robu a spus: 

„Eu nu Sunt numai episcopul 
românilor, ci şi al germanilor, şi al po- 
Ionilor, şi al ungurilor şi al tuturor ca- 
folicilor. Voi căuta în măsura în care e 
cu putință ca fiecare să fie educat în 
limba sa şi să urmeze cursurile de re- VA 
ligie în limba sa maternă ””. AA Î 

Referindu-se la situaţia oa- În 
recum specială din Bucovina episcopul | CR 


a mai adăugat că va avea o grijă de- a, d car: Robu. 
x Ş PER: DRE II e ursa:Lumina Creştinu- 

osebită faţă de creştinii de aici și că â- | i, nr 81925, pe.121. 

ceştia vor primi preoți care să le cu- 


noască obiceiurile şi limba“. 


42 Ibidem, p.7l. 

43 GASCHLER Norbert, Zwei Jubilăen der râm.-kath. Kirche in der Bukowina. 
În: „Der Siidostdeutsche” nr. 8, Augsburg, august 1980. 

44 ŞMID loan, o. c.,p.P2. 

Chiar dacă, după război, familiile catolice din Putna şi 
Gura Putnei (Karlsberg) au trebuit să-și repare gospodăriile, să 
ajute la repararea bisericii din Gura Putnei (Karlsberg), au tre- 
buit să facă faţă crizei economice din anii 1928 - 1933, catolicii 
din Putna nu au renunţat la vechea lor doleanţă: aceea de a avea 
o biserică în sat! Întrucât terenul era deja pregătit de ceva vre- 
me, Comitetul de construire al bisericii l-a contactat pe arhitec- 
tul Straub, originar din Gura Putnei (Karlsberg), care avea biro- 
ul său de proiectare la Rădăuţi, pentru a întocmi proiectul vii- 
toarei biserici. Arhitectul Straub Anton fiind bun prieten cu 
Hans, fiul lui Franz Watzlawik, a realizat gratuit acest proiect”. 

Altă sarcină pe care o avea de îndeplinit Comitetul bise- 
ricesc era aceea de a strânge fondurile necesare. Au fost tipărite 
5.000 de vederi cu proiectul viitoarei biserici, care au fost vân- 
dute cu 10 lei bucata atât în sat, cât şi în localităţile învecinate, 
cu diverse ocazii. Echipa de teatru local alcătuită din câteva fa- 
milii şi condusă de grădinarul Severin Nevton au organizat 
spectacole caritative. Cercul Gospodinelor din Putna — societate 
de binefacere, a organizat activităţi de promovare a acestui pro- 
iect în rândurile putnenilor, dar şi în rândul acelora care erau 
originari din Putna, stabiliți în America. De asemenea au fost or- 
ganizate şi acţiuni de colectare a banilor din casă în casă, la care 


45 WATZLAWIK Irma, Der Kirchenbau von Putna. În: „Der Siidostdeutsche”, Nr. 
1, Augsburg, 15 ianuarie 1999. 

sătenii au răspuns cu generozitate“. 

Doamna Ernestine Hrehorciuc povesteşte că atunci când 
s-au făcut măsurătorile viitoarei biserici a avut loc un mic inci- 
dent în care Hanne, soţia unui vecin, tot neamţ, care nu era de a- 
cord ca în acel loc să fie construită o biserică pentru simplul 
motiv că i-ar lua vederea la strada principală, l-a lovit pe Franz 
Watzlawik cu o lopată în spate. Ulterior, Hanne a fost dată în 
judecată şi obligată la plata a 1.000 de lei ca despăgubiri. Aceşti 
bani au fost donați de Watzlawik pentru construirea bisericii. A 


fost prima donaţie pentru acest 
proiect. 

Proprietarul cărămidăriei 
din Gura Putnei (Karlsberg) a 
acceptat să vândă cărămizile 
necesare la un cost redus. Alta- 
rul şi băncile au fost realizate 
în atelierul de tâmplărie al lui 
Franz Watzlawik. Tot Watz- 
lawik, împreună cu fiul său, 
Hans, care era un avocat distins 
la Cernăuţi, au comandat, din 
banii lor, un clopot mic. Acest 
clopot a costat 5.000 de lei. 
Numele lor sunt înscrise pe a- 
cest clopot. Ulterior, prin dona- 
țule făcute de alte 12 familii cu 
stare din Putna, a fost turnat și 


46 Ibidem. 


Clopotul mic donat de Franz 
Watzlawik şi fiul său, Hans. 
Foto: loan Șmid. 

al doilea clopot, mult mai mare, care a costat 20.000 de lei. Și 
pe acest clopot sunt gravate numele donatorilor”. 

În zilele noastre în clopotniţa bisericii mai există doar 
clopotul mic. După cum îşi aminteşte doamna Ernestine, se pare 
că cel mare s-a pierdut în anii războiului. 

În arhiva Parohiei Romano-Catolice din Rădăuţi am găsit 
documente care menţionează anul 1928* ca fiind anul în care a 
început construcția bisericii, iar în altele este menționat anul 
1930”. Înclin să cred că biserica a fost ridicată în perioada 
1928-1930. 

Cu toate că încă mai erau multe de făcut la biserică, 
parohul Francisk Luczko a solicitat episcopului Mihai Robu să 
stabilească ziua în care poate sfinți biserica. La 18 septembrie 
1935 episcopul îi scrie părintelui Francisk Luczko, că va sosi la 
data de 21 septembrie cu trenul, iar în dimineata urmatoare, 22 
septembrie, va sfinti noua biserică din Putna”, ridicată prin 
truda şi entuziasmul catolicilor din Putna, ajutaţi de rudele şi 
prietenii lor din satul vecin Gura Putnei (Karlsberg)”. 

Chiar dacă în documentele aflate în arhiva episcopiei nu 
este menționat hramul cu care a fost sfinţită biserica, putem a- 
firma că ea a fost sfințită cu hramul Coborârea Duhului Sfânt, 
întrucât icoana altarului are ca temă Coborârea Duhului Sfânt. 


47 Ibidem. 

48 Arhiva Parohiei Romano-Catolice din Rădăuți. Adresă întocmită de pr. losif 
Krasler, nr. 22/9.04.1960, adresată Arhiepiscopiei Romano-Catolice din 
Bucureşti. 

49 Ibidem, Situație întocmită de pr. Iosif Krasler nr. 6/9.01.1963 către 
Arhiepiscopia Romano-Catolică din Bucureşti. 

50 Arhiva Episcopiei Romano-Catolice Iasi, dosar 5/1935, f. 154 

51 Lumina Creştinului, Anul XXI, Nr.10, octombrie, 1935, p. 183. 

În data de 9 februarie 1939, Franz Watzlawik a decedat, 
în vârstă de 69 de ani, fiind înmormântat în cimitirul din Gura 
Putnei (Karlsberg). 


Pa A ] BA, 


Mormântul lui Franz Watzlawik - Gura Putnei 
Foto: loan Şmid 

III. Viaţa comunităţii locale după plecarea 
germanilor. Perioada comunistă. 


Începând din anul 1940, asupra Bucovinei se vor abate 
vremuri foarte tulburi. La 28 iunie 1940 Uniunea Sovietică ane- 
xează partea nordică a Bucovinei şi Basarabia. La 22 octombrie 
1940 a fost semnată o convenţie româno-germană privitoare la 
repatrierea populaţiei de origine germană din Bucovina de Sud 
şi Dobrogea. Acest acord a declanşat operaţiunea „Heim ins 
Reich!” (Înapoi în Imperiul), coordonată de VoMi (Hauptamt 
Volksdeutsche Mittelstelle — Oficiul de regrupare a etnicilor 
germani din străinătate). Explicând puţin, trebuie să spun că 
Hitler dorea crearea unei Germanii Mari, în care să fie adunate 
toate comunitățile germane izolate (Volksdeutsche) care trăiau 
în diferite țări europene, precum Uniunea Sovietică, România, 
Letonia, Lituania, Bulgaria, Iugoslavia, Ungaria şi Italia”. 

La data de 3 noiembrie a sosit la Rădăuţi, şeful Coman- 
damentului de Repatriere pentru Bucovina de Sud, SS-Ober- 
fuihrer Sickmaier - consilier de stat. EI a înfiinţat aici un centru 
local de repatriere, aflat în sediul Casei Germane, care a început 
imediat să-i înregistreze pe solicitanţi. Se făcea o verificare su- 
mară a apartenenţei la etnia germană a solicitantului şi se elibera 
biletul de repatriere. Verificarea se făcea după registrele catolice 
şi evanghelice de naşteri, botez, căsătorie şi decese”. 

În judeţul Rădăuţi au fost create șapte centre de repa- 


52 $MID Ioan, o. c., p.78. 
53 Ibidem, 

triere. Centrul 4 cuprindea localităţile: Gura Putnei (Karlsberg) 
cu 2.241 de persoane înscrise pentru repatriere; Brodina cu 364 
de persoane şi Putna cu 1.168 de persoane“. În total, din Cen- 
trul 4 au plecat un număr de 3.773 de persoane organizate în 3 
transporturi pe calea ferată. Zilele în care au fost organizate a- 
ceste transporturi au fost: 20, 22 şi 23 noiembrie 1940, cu 
plecare din gara Gura Putnei (Karlsberg). Aceste transporturi au 
fost dirijate spre Thiiringen (Germania). 

Soţia lui Franz Watzlawik, Olga, şi cele două fiice ale 


e ORI ae eat act e ata 
Prima Împărtășanie a doamnei Ernestine Irehorciuc (cea încercui- 


tă). Ultimul de sus este pr. Kurt Schmegner. Fotografia este din vara 
anului 1940. Sursa: colecția doamnei Ernestine IHrehorciuc. 


54 KOSIUL Willi, Die Bukowina und ihre Buchenlanddeutschen, Vol. II, Ed. 
Reimo-Verlag, 2012. p. 356. 
55 Ibidem,p. 410. 

sale au plecat cu primul transport". Acest transport, ca de altfel 
şi celelalte a avut următorul traseu: Gura-Putnei — Rădăuţi - 
Gura-Humorului — Vatra-Dornei — Klausenburg — Budapesta — 
Viena — Lepzig””. 

Din Gura Putnei (Karlsberg) au plecat aproape toţi ger- 
manii împreună cu parohul lor, pr. Francisk Luczko şi cei doi 
preoți vicari: pr. Konrad-Kurt Schmegner, născut la Câmpulung 
Moldovenesc la data de 8 octombrie 1914 şi hirotonit la Iaşi la 
24 iunie 1939 şi pr. Ferdinand Weber, născut la Frătăuţii Vechi 
la data de 11 martie 1915 şi hirotonit la Iaşi la 24 iunie 1939. În 
Putna, la începutul anului 1941 mai rămăseseră 5 familii polo- 
neze“*. 

Plecarea germanilor, dar şi a polonezilor de mai târziu, a 
rupt definitiv echilibrul social şi multietnic care luase ființă în 
această zonă. În atâţia ani de conviețuire se înfiripaseră prietenii 
şi se creaseră legături de rudenie. Populaţia românească şi-a 
însuşit multe din obiceiurile germanilor în diverse domenii. Aş 
aminti aici obiceiul pomului de Crăciun, care, în casele români- 
lor, era împodobit cu nuci, mere, diferite figuri din aluat dulce şi 
hârtie colorată”. Influenţa germanilor o întâlnim şi în bucătăria 
gospodinelor românce. Până la stabilirea coloniştilor prăjiturile 
nu erau cunoscute, la sărbători, româncele făceau plăcinta tradi- 
țională din aluat dospit de grâu sau din aluat de mămăligă. Tot 


56 WATZLAWIK Irma, o. c. în Joc.cit. 

57 THOB Alfred, Heimehr der Volksdeutschen, Berlin, Zentralverlag der NSDAP, 
Frz, Eher Nachf GMBH, 1940, p. 64. 

58 Arhiva Parohiei Romano-Catolice din Rădăuţi, Raportul monseniorului 
Johannes Malec — paroh la Rădăuți, către Episcopia Iaşi, nr. 46/14.01.1941 

59 CRETȚAN Ileana, o. c.,p. 121. 

de la germani, gospodarii români au învăţat să cultive secară din 
care făceau pâine. Ileana Creţan, în cartea sa Pumna de altădată, 
povesteşte că: „după obiceiul germanilor, pâinea dospită şi fră- 
mântată, înainte de a fi dată la cuptor era pusă în nişte coşulețe 
din paie anume făcute şi lăsată să crească, apoi luată din co- 
şuleț şi aşezată pe lopată şi, înainte de a fi introdusă în cuptor, 
pentru a nu se crăpa, era unsă cu muruială (un fel de terci 
subțire din apă şi făină de secară)”. Tot de la germani, gos- 
podinele din Putna au învățat să facă colţunaşi (chiroşte) 
umplute cu magiun sau brânză de vacă“!. În domeniul agricol ță- 
ranii români au deprins tehnici de lucru al pământului. Până la 
stabilirea coloniştilor nu era cunoscută metoda îngrăşării pă- 
mântului prin folosirea gunoiului de grajd şi nici rotația cultu- 
rilor”. 

Şi în domeniul meseriilor au fost meseriaşi români vestiți 
care-şi făcuseră, mai întâi, ucenicia la nemți”. 

De la momentul plecării germanilor au trebuit să treacă 
mulți ani, ca viaţa putnenilor să reintre în normalitate şi cei sta- 
biliți pe aceste locuri după anii grei ai războiului să se obişnu- 
iască cu deprinderile de aici. 

În luna mai a anului 1943, monseniorul Andrea Cassulo — 
nunțiu apostolic în România, împreună cu episcopul Mihai 
Robu au vizitat Putna şi Suceviţa. La Putna au vizitat biserica 
catolică şi mănăstirea ortodoxă. În această vizită au fost însoțiți 
de generalul Corneliu Dragalina şi de colonelul Benţea, prefec- 


60 Ibidem, p. 138. 

61 Ibidem, p. 139. 

62 IACOBESCU Mihai, Din istoria Bucovinei, Editura Academiei Române, 
Bucureşti, 1993, p.255. 

tul judeţului Rădăuţi. La dejunul oferit de aceşti oficiali ai sta- 

tului român, monseniorul Andrea Cassulo, în cuvântul său, a 

mulţumit pentru primirea călduroasă ce i s-a făcut în Bucovi- 
64 

na”. 


» 


Monseniorul Andrea Cassulo împreună cu episcopul 
Mihai Robu. 
Sursa: «Lumina Creştinului», nr. 53/1943, pag. 148. 


La 2 octombrie 1943, Episcopia Romano-Catolică de Iaşi, 
printr-un act publicat în Monitorul Oficial nr. 231, reorga- 
nizează parohiile din Bucovina rămasă în componența Români- 
ei. Pentru că din Gura Putnei (Karlsberg) au plecat toţi germanii 
catolici, parohia a fost desființată, iar Putna, care fusese până a- 
tunci filială a acestei parohii, a devenit filială a Parohiei Roma- 


64 Lumina Creştinului, Anul XXI, Nr.6, iunie, 1943, p. 176. 

no-Catolice din Rădăuţi”. 

Perioada 1940-1945 a fost una de distrugeri, nu numai 
pentru Putna, ci pentru întreaga Bucovină. Tabloul dezolant este 
creionat de Sabin Manuilă, inițiatorul unui decret-lege, referitor 
la măsurile luate faţă de cetăţenii români de etnie germană, în 
şedinţa Consiliului de Miniştri ai României din 10 octombrie 
1944: 

„Avem o experienţă în legătură cu proprietăţile germane 
din Bucovina de Sud şi Basarabia, care au fost trecute în 
administrarea statului în urma Convenţiei intervenite între 
Reichul german şi guvernul român în timpul guvernării Anto- 
nescu. Aceste proprietăţi au fost dintre cele mai frumoase şi au 
fost complet distruse. Imediat se reped cei din satele din împre- 
jurimi şi devastează nu numai averea mobilă dar chiar şi averea 
imobilă, scot uşile, ferestrele şi iau tot ce poate fi demontat. 
Aceasta constituie nu numai o pagubă dar face o impresie de- 
festabilă şi aruncă o umbră foarte rea asupra capacităţii de 
administrare a organelor statului român ”*. 

În anii războiului gospodăriile germanilor plecaţi au fost 
ocupate de cetăţeni români de diverse confesiuni religioase, ma- 
joritatea fiind creştini ortodocşi români. Cei stabiliți la Gura 
Putnei (Karlsberg), de confesiune ortodoxă, au solicitat încă de 
la sosire să li se dea voie să folosească biserica romano-catolică. 
Având în vedere situația de facto, monseniorul Johannes Malec, 
paroh la Rădăuţi, a încheiat un proces verbal la data de 9 no- 
iembrie 1942, cu preotul ortodox din comună, prin care li se dă 


65 ŞMID Ioan, o. c., p.85. 
66 BANU Florian, Activitatea Casei de Administrare şi Supraveghere a Bunurilor 
Inamice (1945-1947), în “Xenopoliana”, VII, 1-2/1999, p. 48. 

voie (în mod provizoriu) folosirea capelei de la intrare în co- 
mună, nu şi a bisericii din acest sat”. 

În urma Conferinţei de la Postdam din 1945, toate actele 
şi dispoziţiile conducătorilor regimului hitlerist au fost anulate. 
Tot în cadrul conferinţei au fost hotărâte expulzările în masă ale 
minoritarilor germani colonizați de regimul hitlerist. Astfel, toți 
germanii care au fost repatriați din Bucovina în anul 1940 şi 
care au primit domiciliul pe teritoriile Poloniei şi Cehoslovaciei, 
ocupate de germani, au fost obligaţi de sovietici să se întoarcă în 
regiunile natale. Această nouă situație, suprapusă şi cu refugiul 
unei părți din populaţia Bucovinei de Nord, ocupată de ruşi, a 
determinat un aflux de populaţie de diverse naționalități în Bu- 
covina de Sud. Pentru germanii care s-au reîntors în Bucovina a 
fost o perioadă extrem de grea. Ei nu mai aveau cetăţenie româ- 
nă şi nu mai posedau proprietăţi, care le-au fost preluate de 
statul român în baza acordului de repatriere din 1940. De 
asemenea, printr-o serie de legi, ei pierd toate drepturile ce- 
tăţeneşti. Prin reforma agrară din 1945 li se iau toate pro- 
prietăţile agricole deţinute. În acea perioadă ei erau consideraţi 
cetăţeni străini, toleraţi pe teritoriul României. Mai grav este că 
la începutul anului 1946 unii lideri comunişti români erau în- 
clinați spre expulzarea totală a minorității germane din Ro- 
mânia. 

Din documentele aflate la Direcţia Judeţeană Suceava a 
Arhivelor Statului aflăm că 101 clădiri şi bunuri materiale au 
intrat în proprietatea statului şi, cele mai multe, au fost distri- 


67 Arhiva Parohiei Romano-Catolice din Rădăuţi, Proces verbal nr. 716/9.11.1942. 

buite cetăţenilor români veniți din satele vecine cu populaţie ro- 
mânească“. Proprietăţile mai arătoase au fost atribuite instituții- 
lor statului. Astfel: în casa lui Berezowski Walter urmau să fie 
instalate birourile plasei Ştefan Vodă; în casa lui Postalnik Josef 
urma să fie instalată o grădiniţă; în casa lui Hanus Herman urma 
să fie un dispensar; în casa lui Baiel Luisa un oficiu poştal; în 
casa lui Witowski Franz un post de jandarmi; casele care au a- 
parținut lui Hanus Hedwiga, Moller Anton, Watzlawik Nicolae 
urmau să fie la dispoziția primăriei; iar în casa lui Straub Anton 
urmau să se instaleze birourile Ocolului Silvic”. 

Peste această durere a dezrădăcinării, de care au avut parte 
familiile germane reîntoarse în Bucovina, s-a mai abătut şi du- 
rerea deportării în URSS. După semnarea la Moscova, la 12 
septembrie 1944, a Convenţiei de Armistiţiu, sovieticii au soli- 
citat guvernului român lista cetăţenilor de etnie germană, care 
urmau a fi deportaţi în URSS, „pentru a ajuta la efortul de re- 
construţie”. Ordinul de deportare avea în vedere toţi bărbaţii cu 
vârstele cuprinse între 17 şi 45 de ani şi toate femeile cu vârste 
între 18 şi 30 de ani”. La 26 ianuarie 1946 în gara Rădăuţi au 
fost aduse 20 de vagoane pentru a-i transporta spre Oradea pe 
germanii din zonă care cădeau sub incidenţa ordinului amintit 
mai sus. Potrivit documentelor ar fi fost vorba de circa 500 de 
germani”. 

Și mătuşa doamnei Ernestine Hrehorciuc, Maria Prelp- 


68 DIJANS fond Prefectura județului Rădăuţi, dosar 50/1946, f. 185. 

69 Ibidem, £. 236-238. 

70 Arhiva Parohiei Romano-Catolice din Rădăuţi, Proces verbal nr. 716/9.11.1942. 

71 ŞANDRU, Dumitru, Reforma agrară din 1945 şi țărănimea germană din 
România, Bucureşti, Institutul pentru Studiul Totalitarismului, 2009 ,p. 171. 

cean (sora tatălui), a fost reținută de Siguranță pentru a fi trimisă 
în URSS. Doamna Ernestine îmi spunea: 

„În toamna anului 1944 mătuşa Maria a fost reținută de 
agenții de securitate şi a fost închisă la Suceava. A avut noroc 
că soțul ei [Mircea Prelipcean, n.a.] era prieten cu renumitul 
medic endocrinolog C. I. Parhon, care a fost demnitar comunist 
în primii ani ai acestui regim, reuşind astfel să o elibereze”. 

Tot doamna Ernestine îmi povestea că unchiul ei, Mircea 
Prelipcean, fiind un membru activ al organizației locale a PNL, 
după alegerile din anul 1948, muşamalizate de comunişti, a fost 
arestat şi anchetat îndelung în beciurile Securităţii. În toată a- 
ceastă perioadă au fost mult susținuți, atât material, cât mai ales 
moral de către pr. Eugen Baltheiser, paroh la acea vreme la Ră- 
dăuți. 

După calvarul deportărilor în Uniunea Sovietică, reîn- 
toarcerea germanilor la locurile de baştină s-a făcut începând a- 
bia din anul 1948, procesul durând până în 1955, fără a-şi putea 
recupera bunurile de care fuseseră deposedaţi”. 

Doamna Ernestine îmi povestea că, spre deosebire de fa- 
milia lui Franz Watzlawik, care, odată ajunsă în Germania, nu a 
mai fost expulzată după încheierea războiului, familia ei a avut 
parte de această experiență traumatizantă. Fiind colonizați în 
Cehoslovacia de către autoritățile hitleriste, după capitularea 
Germaniei au fost expulzați. Au fost urcați în vagoane pentru a- 
nimale şi până nu a ajuns trenul la Arad au trăit cu spaima că 


72 ACNSAS, Dosar 11944, f. 26-28. Dare de seamă asupra activității 
administrative în general a Comisiei Centrale de Repatrieri cu începere de la 1 
iunie 1949-1 iunie 1950. 

vor fi deportaţi în Siberia. La Arad au avut norocul să întâlne- 
ască un preot ortodox care le-a acordat ajutor celor 7-8 familii 
ca să ajungă înapoi în Bucovina. A durat o săptămână acest 
drum. lată, în continuare, mărturia doamnei Ernestine: 

„Când am ajuns la Rădăuţi, mătușa Maria, căsătorită 
cu Prelipcean, medic primar cunoscut în Rădăuţi, ne-a luat aca- 
să la ei. După atâtea zile de mizerie am avut ocazia să ne spă- 
lăm şi să mâncăm bine. Aici am stat o săptămână după care am 
plecat, mai întâi la Gura Putnei, dar aici casa părinţilor era o- 
cupată de un rus. Nu am avut nicio şansă şi a trebuit să mergem 
la Putna la casa surorii mamei mele, care şi aceasta era ocu- 


Ze 5 [e eri ae EU PS 

Mormântul Irmei Watzlawik - Iraunstein (Germania) 
Alături de ea mai este înmormântată şi mama sa, Olga (a 
doua soție a lui Franz), soțul ei, Raimund şi ginerele ei, Willy. 
Sursa: colecția doamnei Ernestine Hrehorciuc 

pată de o familie de români. Cum casa era mare şi încăpătoare, 
ne-au primit şi pe noi”. 

În afară de această experiență traumatizantă, doamna 
Ernestine a mai trecut peste încă una: îşi pierduse tatăl, Ambros 
Watzlawik, mobilizat în anul 1942 şi apoi dispărut pe front. 

„Mulţi ani după război am trimis scrisori la Crucea Ro- 
şie pentru a-l găsi pe tata, dar de la toate scrisorile am primit 
răspuns negativ”, îmi mărturisea doamna cu tristeţe. 

Întrucât, după război, în România s-a instaurat regimul 
comunist, a început şi represiunea împotriva Bisericii Catolice 
din ţara noastră. Prin Decretul nr. 151 din 19 iulie 1948, autori- 
tățile rup relațiile oficiale cu Sfântul Scaun prin denunțarea 
Concordatului încheiat între România şi Sfântul Scaun, la 10 
mai 1927, iar prin Decretul nr. 177 din 4 august 1948, a fost re- 
glementat regimul general al cultelor în România. Articolul 40 
prevedea limitarea drastică a relațiilor Bisericii Romano-Cato- 
lice din România cu Sfântul Scaun. Prin această lege, comuniştii 
urmăreau subordonarea totală a Bisericii Romano-Catolice sta- 
tului ateu nerecunoscând jurisdicţia Sfântului Scaun asupra cre- 
dincioşilor romano-catolici din România. Este momentul din ca- 
re începe lungul şir de arestări din rândul episcopilor şi al preo- 
ților catolici”. Nu pot să nu amintesc aici pe episcopul Anton 
Durcovici, Episcop catolic de Iaşi (1949-1951), arestat la data 
de la 26 iunie 1949, în apropierea localității Popeşti - Leordeni 
de lângă Bucureşti şi mort la data de 10 decembrie 1951 în 
închi-soarea comunistă de la Sighetul Marmaţiei, beatificat de 
către Sfântul Scaun la data de 17 mai 2014. De asemenea, tre- 

buie amintit şi episcopul Marcu Glaser, Administrator apostolic, 
predecesorul său (18.10.1944 - 1949; 26.06.1949 - 25.05.1950), 
arestat la 20 mai 1950, care moare după 5 zile în arestul Securi- 
tății din laşi, unde fusese torturat. 

Pe plan local avem cazul pr. Eugen Baltheiser — paroh la 
Rădăuţi, de care aparține şi comunitatea catolică din Putna, a- 
restat la data de 2 august 1952”, în baza ordinului emis de Di- 
recţia Regională a Securităţii Populare din Suceava, nr. 1137”. 
A fost închis până în 1956 în închisorile din Sadu, Galaţi şi Lu- 
goj. După eliberare, pe biletul de ieşire era scris: „finut sub re- 
zervă, suspect de propagandă anticomunistă ”. În 1973 este for- 
ţat să emigreze în Republica Federală Germania, stabilindu-se la 
Ruhestand, Dieceza de Freiburg“. 

Dacă până la arestarea părintelui Baltheiser, catolicii din 
Putna şi Gura Putnei aveau asigurat serviciul religios în mod 
permanent, după acest tragic eveniment situaţia s-a schimbat în 
rău, Miliția Raională Rădăuţi refuza să elibereze o autorizaţie de 
zonă pentru preotul de la Rădăuți. întrucât aceste două localităţi 
erau declarate localităţi de frontieră. La 29 septembrie 1954 e- 
noriaşii romano-catolici din Putna şi Gura Putnei au fost nevoiţi 
să se adreseze printr-un Memoriu Ministrului Cultelor, pentru a 


74 Arhiva Parohiei Romano-Catolice din Rădăuți, Adresă, întocmită de pr. 
Baltheiser, datată 20.10.1969, către Parohia Rădăuţi în care solicita 
comunicarea perioadei cât a fost paroh la Rădăuți. 

75 Institutul de Investigare a Crimelor Comunismului şi Memoria Exilului 
Românesc. Fişe matricole penale, deținuți politici. Baltheiser Eugen [on line], 
www.erimelecomunismului.ro, 2006 — 2011, accesat octombrie 2011, la URL: 
http://86.125.17.36/Fise_matricole penale/detinuti politici/B/2002/Baltheiser_ 
Eugen/index.php. 

li se repartiza un preot”. La Putna erau 39 de familii, cu 97 de 
suflete, conform unei situaţii întocmite în anul 1955 de pr. 
Eduard Kozanowski, paroh la Rădăuţi”. După tergiversări, pa- 
rohul de la Rădăuţi (pr. Eduard Kozanowski) a primit acest 
permis şi venea cu trenul până la Gura Putnei sau Putna. De a- 
bia în timpul părintelui Iosif Krassler, venit la 1 mai 1959 ca 
paroh la Rădăuţi, situaţia s-a mai îmbunătăţit şi pentru catolicii 
din filiale, părintele putând să celebreze sfintele Liturghii dumi- 
nică şi în sărbătorile de peste an. 

Toţi aceia care l-au cunoscut pe pr. Iosif Krassler îmi 
povesteau că părintele era un mare amator de excursii organiza- 


Credincioşi din Rădăuţi, împreună cu pr. Iosif Krassler (primul din 
stânga, ultimul rând) la hramul comunității din Putna. 
Sursa: colecția familiei Kropp. 


78 Arhiva Parohiei Romano-Catolice din Rădăuţi, Tabel! statistic cu numărul de 
credincioşi catolici în anul 1955. 

te cu ocazia hramurilor din filiale sau din parohiile învecinate”. 
Se mergea de la Rădăuţi în grup, cu trenul, sau, mai târziu, cu 
autobuzul. Erau momente de comuniune cu enoriaşii din aceste 
filiale şi ei greu încercați. E drept că şi regimul comunist şi-a 
mai schimbat puţin atitudinea agresivă față de Biserica Ro- 
mano-Catolică, în sensul că a tolerat-o. 

După anul 1962, când germanilor din România li s-a per- 
mis emigrarea în Republica Federală a Germaniei, numărul de 
catolici germani din Putna a început să scadă, fapt adeverit în 
toate celelalte filiale ale parohiei rădăuțene. 

În arhiva parohiei rădăuţene am găsit mai multe date 
statistice referitoare la evoluția numărului de catolici pe întregul 
teritoriu al parohiei în perioada 1960 — 2010. 


Anul | 1960 | 1963 | 1967 | 1970 | 1973 | 1978 | 1984 | 1995 | 2000 | 2010 


au 29 21 24 24 25 2 20 25 26 28 


familii 


Se 92 87 76 70 68 60 48 43 4l 41 


catolici 


În tabelul de mai jos prezint situaţia pentru filiala Putna. 

Spre sfârşitul anilor '70 ai secolului al XX-lea biserica din 
Putna se degradase simţitor şi era urgentă nevoia unor reparaţii 
capitale pentru conservarea clădirii. Problema mare o repre- 
zentau fondurile necesare pentru demararea acestor lucrări. În 
urma consultării celor 4 familii catolice din Gura Putnei şi ai ce- 
lor din Putna, pr. losif Doboş (paroh: 1974 - 1979) solicită apro- 
barea şi împuternicirea de la Arhiepiscopia Romano-Catolică 
Bucureşti-laşi pentru a vinde vechea casă parohială din Gura 

Punei“. Prin Adresa Ordinariatului Romano-Catolic Iaşi, nr 
2748 din 26 mai 1979 parohul Anton Budău este autorizat să 
vândă casa parohială din Gura Putnei, iar cu banii rezultați s-a 
întocmit un deviz estimativ al lucrărilor de reparaţie necesare“. 
La 1 februarie 1979, pr. Iosif Doboş este mutat la Iaşi, ca 
paroh şi decan. De la 1 februarie şi până la 1 septembrie 1979, 
paroh la Rădăuţi a fost pr. Petru Budău, care însă nu s-a adaptat 
la condiţiile din parohia rădăuţeană. De la 1 septembrie 1979 es- 
te numit paroh pr. Anton Budău. Sfinția sa este cel care a exe- 


Prima Sfântă Împărtășanie a copiilor din Putna. Paroh pr. Iosif Doboş. 
Sursa: colecția pr. Iosif Doboş. 


80 Arhiva Parohiei Romano-Catolice Rădăuţi, Adresa către Arhiepiscopia 
Romano-Catolică Bucureşti, nr 142 din 1] decembrie 1978. 

81 Arhiva Parohiei Romano-Catolice Rădăuţi, Adresa parohiei către Ordinariatul 
Romano-Catolic laşi, nr 72 din 23 iulie 1979. 

cutat efectiv aceste lucrări de reparaţii. 

În anul 1981 pr. Anton Budău solicită şi obţine o autori- 
zaţie de la Consiliul Popular Putna pentru reparația tencuielii 
exterioare şi a fațadei bisericii din Putna”. Conform memoriului 
tehnic întocmit, s-au executat lucrări la acoperiş, atât la înve- 
litoarea din țiglă, cât şi la învelitoarea din tablă a turnului care a 
fost vopsită în scop anticoroziv. În ceea ce priveşte aspectul ex- 
terior al clădirii s-au executat lucrări de refacere a tencuielilor şi 
vopsirea streşinilor cu vopsea de ulei“. 

În anul 1982 lucrările de reparaţii şi consolidare a bise- 
ricii în exterior sunt finalizate. 

Între anii 1985-1986, pr. dr. Eduard Ferenţ, care fusese 
numit la întâi ianuarie 1984 paroh la Rădăuţi, a efectuat lucrări 
interioare la biserica din Putna. A refăcut tavanul bisericii şi 
pereţii interiori. A refăcut şi zugrăveala pereților. 

În anul 2007, în perioada 10 — 12 martie episcopul Petru 
Gherghel a făcut o vizită canonică în parohia rădăuțeană. Cu 
această ocazie a vizitat şi comunitatea din Putna. 

În întâlnirile pe care le-a avut, atât cu credincioşii din fi- 
lialele vizitate, cât şi cu cei din Rădăuţi, Sfinţia Sa a subliniat că 
este necesar ca toți creştinii să fie uniţi în jurul Bisericii, să aibă 
mereu în memorie jertfa înaintaşilor, fie preoți care au slujit a- 
ceastă comunitate, fie simpli enoriaşi, care, prin munca lor, au 
căutat să păstreze în bună stare tot ceea ce aparține Bisericii. 

În anii 2013 - 2014, la iniţiativa familiei catolice Ioan și 
Elena Zaremba din Fiirstenthal (Voievodeasa), sunt executate 


82 Arhiva Parohiei Romano-Catolice Rădăuţi, Autorizația pentru executare lucrări 
nr 34 din 19 august 1981. 
83 $MID Ioan, o. c.,p. 150. 

Vizita pastorală a PS Petru Gherghel în, filiala Putna. 
Pr. Răchiteanu (stânga) şi pr. Isidor Mocanu (dreapta). 
Sursa foto: colecția autorului. 


lucrări ample de reparaţii şi de consolidare a bisericii. Enumăr 
aici reparaţiile de la structura acoperişului şi schimbarea înve- 
litorii; reparaţiile efectuate zidurilor, care au fost învelite cu un 
strat de protecţie termică, a fost schimbată instalația electrică, 
geamurile au fost înlocuite cu cele de tip „termopan” şi au fost 
montate vitralii în toate geamurile, altarul vechi a fost înlocuit 
cu 0 icoană executată în mozaic. Tema vechii icoane din prez- 
biter reprezentând „Coborârea Duhului Sfânt ” a fost amelorată 
artistic, pardoseala veche a bisericii a fost înlocuită cu parchet 
pe laterale iar pe centru a fost montat un covor artistic din 
marmură. Băncile şi icoanele vechi au fost recondiţionate. În 
exterior, a fost reamenajată curtea bisericii şi refăcut gardul. În 

partea dinspre stradă a fost montată o poartă mare de acces, a 
fost betonat şi pavat trotuarul pe toată lungimea laturii adiacente 
străzii. 

Toate aceste lucrări s-au executat sub directa coordonare 
a pr. dr. Eduard Ferenţ, a pr. losif Răchiteanu, ca paroh actual de 
Rădăuţi şi a arhitectului Gheorghe Hereş din Iaşi. Vitraliile sunt 
o expresie a reflecțiilor teologice ale părintelui profesor dr. 
Eduard Ferenţ şi au fost executate, ca şi icoana în mozaic de pe 
altar, de către firma „Art Georgies-Centrul Mozaicart” din laşi, 
condusă de domnul Virgil Moraru. Suportul financiar a fost asi- 
gurat de familia catolică loan şi Elena Zaremba din Voie- 
vodeasa, căreia credincioşii catolici din Putna îi sunt profund 
recunoscători. Cu ajutorul lor, catolicii din Putna beneficiază de 
un lăcaş de cult adus la starea la care n-au putut s-o aducă 
înaintaşii lor atât de harnici şi de devotați Bisericii lui Cristos. 

Privind retrospectiv la cei peste două sute de ani de pre- 
zență a comunităţii catolice în această aşezare, străveche, putem 
afirma, fără să greşim, ea a contribuit decisiv la schimbarea în- 
fățişării Putnei. Până la aşezarea coloniştilor aici, „satul Putna, 
format numai din iobagi, a fost, mereu şi mereu, unul mărunt, 
care cuprindea, în 1774, de pildă, doar 9 bordeie. ”, spune Ion 
Drăguşanul, în cartea sa, Povestea așezărilor bucovinene. 

In anul unirii Ducatului Bucovinei cu Regatul României 
(1918), Putna se prezenta ca o aşezare cu oameni destul de bo- 
gaţi. Dezvoltarea ei industrială atinsese cote ridicate, care, din 
păcate, nu au mai fost atinse vreodată de atunci. Aici funcționa 
o fabrică de sticlă cu o secţie pentru producerea de becuri elec- 
trice. Era prima fabrică de becuri din ţară. De asemenea, după 
cum am arătat mai sus, funcționau: o fabrică de ciment, două fa- 
brici de cherestea şi multe ateliere meşteşugăreşti. Târgul săptă- 
mânal aduna zeci de comercianţi care veneau aici cu mărfurile 
lor. 

Chiar dacă majoritatea germanilor au decis să părăsească 
această aşezare minunată din Bucovina de sud în anul 1940, 
sunt încă multe locuri şi datini în Putna care ne amintesc de ei. 
Biserica este, cred, cel mai elocvent monument, iar faptul că pu- 
ținii lor urmaşi l-au păstrat, aşa cum au putut, în anii vitregi ai 
istoriei recente, dovedeşte multă dăruire şi preţuire din partea 
lor a trudei înaintaşilor lor. 

Sperăm ca renovarea capitală a bisericii catolice din 
Putna, realizată în Anul de graţie 2014, să transforme acest lăcaş 
de cult într-un „memorial” al Comunităţilor Catolice din această 
regiune a Bucovinei, spre slava bunului Dumnezeu şi aleasă 
preţuire a celor care i-au precedat pe aceste meleaguri. 

Putna. Altarul bisericii înainte de renovare (2013). Prezent: pr. dr. 
Eduard Ferenţ. 
Foto: loan Şmid 


Putna. Interiorul bisericii înainte de renovare (2013). 
Foto: loan $mid 

Putna. Interiorul bisericii înainte de renovare (2013). 


Foto: loan Şmid 


Biserica din Putna înainte de 
renovare (2013). 
Foto: loan Șmid 


Biserica din Putna după 
renovare (2014). 


Foto: loan Şmid 

PARTEA a Il-a 
Tematica teologică a iconografiei din biserica 
romano-catolică din Putna 


Orice comunitate creştină este chemată să aducă cult lui 
Dumnezeu nu numai în interiorul sufletelor care o compun, dar 
şi într-un lăcaş de cult. Atât ea, cât şi biserica în care se adună 
sunt dedicate unui sfânt sau unui mister al mântuirii, mister pe 
care îl celebrează în mod deosebit, într-o zi din timpul Anului 
liturgic. 

Biserica romano-catolică din Putna a fost dedicată „,Co- 
borârii Duhului Sfânt” încă de la sfinţirea ei de către Episcopul 
de Iaşi, Mihai Robu (22 septembrie 1935). Patronul comunităţii 
este exprimat de icoana centrală din prezbiteriul bisericii: Co- 
borârea Duhului Sfânt (Fap 1,13-14; 2,1-4), eveniment mântui- 
tor care desăvârşeşte şi actualizează permanent în Biserică mis- 
terul pascal săvârşit de Cristos. 

În Anul mântuirii 2014, odată cu reparaţiile capitale 
efectuate la această biserică, s-a procedat la îmbunătăţirea te- 
maticii Coborârii Duhului Sfânt, în vederea unei participări mai 
vii şi mai motivate a credincioşilor la acest mister mântuitor. 
Pentru ilustrarea misterului Prezenţei şi lucrării Duhului Sfânt în 
istoria mântuirii ne-am folosit de unele elemente iconografice, 
şi anume: covorul central de marmură care traversează toată 
aula bisericii; vitraliile care ocupă tot spaţiul geamurilor lăca- 
şului de cult; mozaicul auriu din prezbiter; fabernacolul montat 
în centrul mozaicului şi unele inscripţii sacre din interiorul şi 

exteriorul bisericii. Toate aceste elemente sacre au ca temă 
unitară dezvăluirea misterului Prezenţei şi al lucrărilor tainice 
ale Duhului Sfânt de-a lungul economiei mântuirii. 


Covorul central din marmură 
Foto: loan $mid 

Covorul central din aula bisericii este precedat de o 
inscripție redată în limba latină: VENI, SANCTE SPIRITUS! 
ECCLESIA DICATA DESCENSIONIS SPIRITUS SANCII. 
ANNUS SALUTIS PUTNA - 2014, 
ceea ce înseamnă: VINO, DUHULE SFÂNT! BISERICĂ DE- 
DICATĂ COBORÂRII DUHULUI SFÂNI. ANUL MÂNIUIRII 
2014. PUTNA. 


. 


Inscripția de la intrarea în biserică. 
Foto: loan Şmid 

Covorul reprezintă artistic textele din profetul Ezechiel 
(cc. 47,1-12; Ez 36,25-28) unde se vorbeşte despre apa care iz- 
vorăşte din partea dreaptă a templului. Apa, în curgerea ei, creş- 
te necontenit; acolo unde ajunge această apă care iese din sanc- 
tuar, totul prinde viaţă, totul e vindecat; apele devin bogate în 
tot felul de peşti; de o parte şi de alta a fluviului cresc tot felul 
de pomi pentru hrană, care dau rod în fiecare lună. 

Apa, roua, focul, limbile de foc, lumina, porumbelul, 
norul luminos, în Biblie, sunt simboluri ale Duhului Sfânt. În 
covorul din biserica din Putna, apa este redată de liniile de cu- 
loare albastră care, încadrând steaua de culoare roşie, în mijlo- 
cul căreia se află o limbă ca de foc, sunt orientate şi conduc di- 
namic spre prezbiteriul bisericii. 

Steaua este simbolul Mesiei (Nm 24,17), stea care ră- 
sare din Iacob; Mesia, fiul lui David, este mlădiţa care iese din 
trunchiul lui lesse; el primeşte Duhul Domnului, duhul înțelep- 
ciunii şi al înțelegerii, duhul sfatului şi al tăriei, duhul ştiinţei şi 
al temei de Domnul. EL îşi va găsi bucuria în teama de Domnul 
(Is 11,1-3; 61,1-3; Le 4,18-21). 

Mesia, care primeşte plinătatea Duhului, prin profețiile 
mesianice reprezintă coloana vertebrală a întregii istorii a Israe- 
lului. EI întrepătrunde toată istoria celor douăsprezece triburi ale 
lui Iacob (Gen 49,1-28). De aceea, steaua şi limba ca de foc din 
mijlocul ei se repetă de douăsprezece ori în covorul central din 
aula bisericii. Prezenţa Mesiei şi a Duhului Domnului în toată 
istoria Vechiului Testament, începând de la creaţie (Gen 1,2) 
este redată şi de inscripția care încadrează covorul: OL- 
CONOMIA SALUTIS, ceea ce înseamnă economia sau istoria 
mântuirii. Limba ca de foc, simbolul Duhului Domnului (Fap 

2,3-4), este aşezată în interiorul stelei deoarece Mesia, Cristos, a 
primit plinătatea Duhului pentru a o comunica altora ca dintr-un 
izvor. Ultima parte a covorului reprezentată de cele două braţe 
ale sale îmbrățișează mozaicul central din prezbiteriu, revărsând 
apele în fluviul de culoare albastră de la baza mozaicului. 
Mozaicul auriu din prezbiteriu este cel de-al doilea ele- 
ment sacru care ilustrează tematica hramului bisericii, Coborâ- 
rea Duhului Sfânt. EL este plin de idei teologice şi de icoane 
care conţin o întreagă pneumatologie. 
La baza mozaicului avem fluviul albastru plin de tot so- 


Fluviul albastru de la baza mozaicului auriu. 
Foto: loan $mid 


iul de peşti, rod al apelor vii din profeția lui Ezechiel (c. 47,9). 
Prin fluviu trec rădăcinile celor doi arbori care produc rodii, iar 
printre ramurile lor se adăpostesc păsărele în cuiburile lor, sem- 
ne ale adeveririi profeției lui Ezechiel. Ramurile celor doi arbori 
îmbrăţişează cele două vitralii ale botezului lui Isus (Mt 3,13- 
17) şi învierii Domnului (In 20,22-23). Ambele sunt mărturii şi 

Mozaicul auriu din prezbiter 
Foto: loan Şmid 


adeveriri ale coborârii Duhului Sfânt. De fapt, la botezul lui Isus 
„de către loan spre Iordan” (Mc 1,9), cerurile s-au deschis şi 
Duhul, ca un porumbel, a coborât asupra lui Isus. EI, care-l 
primise deja la întrupare pe Duhul Sfânt (Mt 1,18; Lc 1,35) în 
mod tainic, la botez îl primeşte în mod vizibil pentru noi. 
Celălalt vitraliu îl reprezintă pe Isus înviat, suflându-l pe Duhul 
Sfânt asupra apostolilor, ca rod eminent al sacrificiului crucii 
(In 20,22). În ambele vitralii Duhul este reprezentat sub chip de 
porumbel. 

y OMNUL SUFLA DUHUL 


Botezul Domnului Domnul suflă Duhul. 
Foto: loan $mid Foto: loan Șmid 


În centrul mozaicului se află icoana Coborârii Duhului 
Sfânt în Cenacol, asupra Apostolilor, a Maicii Domnului şi asu- 
pra femeilor şi a fraților lui Isus (Fap 1,14; 2,1-4). Din nou, 
simbolul Duhului, porumbelul, dar şi limbile ca de foc coboară 
asupra comunităţii adunate în Cenacol. Profeţiile veterotesta- 
mentare referitoare la Duhul Domnului primit de Isus se adeve- 
resc plenar în ziua de Rusalii. 

În partea centrală a icoanei patronale avem și faberna- 
colul, chivotul Preasfântului Sacrament, indicat de inscripția de 
deasupra lui: Taina Împărăției. Pe portiţa tabernacolului avem 
imaginea potirului şi a hostiei, dar şi a porumbelului, ambele 

Pi Foto: Virgil Moraru 


Coborârea Duhului Sfânt- mozaic 
Foto: loan Şmid 


exprimând raportul tainic dintre Duhul Sfânt şi Dumnezeiasca 
Euharistie: schimbarea substanţei pâinii şi a substanţei vinului 
în Trupul şi Sângele Domnului este lucrarea comună a Cuvân- 
tului şi a Duhului. Euharistia este Tuina Împărăției deoarece ne 
comunică viaţa veşnică (In 6,51. 63). Tot acest ansamblu iconic 
este recapitulat de inscripția care domină tot prezbiteriul: 
SPIRITUS DOMINI REPLEVIT ORBEM TERRARUM — 
DUHUL DOMNULUI UMPLE LUMEA (Inţ 1,7), el cuprinde 
toate şi cunoaşte orice gând, text luat din Cartea Înţelepciunii, 
fiind preluat şi de Antifona de introducere în Sfânta Liturghie 
din Solemnitatea Rusaliilor. 

Duhul Domnului umple lumea. 
Foto: loan Şmid 


Revenind în aula bisericii, privirea ne este încântată de ce- 
le opt vitralii mari care completează şi ilustrează încă o dată 
misterul Duhului Sfânt desfăşurat în istoria mântuirii. Privite de 
credincioşi, în partea stângă a aulei bisericii se află vitraliul 
Treimii teologice sau imanente (In 14,15-17. 25-26), icoană ca- 
re redă în mod artistic troița lui Andrei Rubliov (1370-1430), 
specifică iconografiei orientale. Aceasta exprimă Cincizecimea 

ioaneică: aflat în centrul icoanei şi arătând cu mâna dreaptă spre 
potirul jertfei sale, FIUL îl roagă din privire şi cu plecarea supu- 
să a capului pe TATĂL, aflat la dreapta sa, să trimită în lume pe 
DUHUL SFÂNT, aflat în stânga sa. Plecându-şi şi El supus ca- 
pul spre Tatăl, Duhul Sfânt îşi manifestă consimțământul de a 
veni în istoria noastră pentru a desăvârşi lucrarea răscumpără- 
toare a Fiului şi pentru revelarea Treimii. La Rubliov, eveni- 
mentul în care Duhul Sfânt ca Persoană iese pentru întâia oară 
din umbra Tatălui şi a Fiului şi trimis de Ei, devenind EI însuşi 
actant al istoriei mântuirii în noi, este „,Cincizecimea ” sau Ru- 


TREIMEA TEOLOGICA 


Treimea teologică sau imanentă - vitraliu 
Foto: loan $mid 

saliile (Pentecostes), aşa cum a descris-o loan Evanghelistul (In 
14,1-31). 

Meritul iconarului rus, Rubliov, constă în faptul de a fi 
creat o icoană în care pentru prima oară nu sunt reprezentate 
doar cele trei Ipostazuri sau Persoane dumnezeieşti, ci fiecare 
din ele apare ca Persoană în particularitatea (idiomul) ei incon- 
fundabilă, adică în relația ei cu celelalte Persoane, aşa cum ne 
este ea cunoscută din lucrările lor respective în economia sau 
istoria mântuirii: plecând de la Tatăl prin Fiul în Duhul Sfânt şi 
iarăşi în Duhul prin Fiul la Tatăl. 

În timp ce Troiţa lui Rubliov are o interpretare angeolo- 
gică (trei îngeri care nu se deosebesc decât prin gestică), 7rei- 
mea economică sau mântuitoare din partea dreaptă a aulei bi- 
sericii este mai mult cristologică, referindu-se la misterul mân- 
tuirii înfăptuit de Cristos pe Cruce, conform planului Tatălui şi 
întărit de Duhul Sfânt. Vitraliul acesta redă icoana renumită, 
„Le Trâne de Grâce” (Tronul harului) a lui Colijn de Coter. 

Central se află toate cele trei Persoane ale Treimii mân- 
tuitoare: TATĂL care îl ţine în braţe pe FIUL coborât de pe cru- 
ce, privindu-ne şi spunându-ne: Jată-l pe Fiul meu dat pentru 
voi; FIUL, care, deşi mort, îşi deschide coasta străpunsă de su- 
lița soldatului roman (In 19,34), pentru a ne comunica sângele şi 
apa ieşite din inima sa (n 19,34): două simboluri reunite de E- 
vanghelist. Apa vie (In 7,38-39; Zah 13,1) simbolizând Duhul 
lui Dumnezeu, şi sângele (In 6,51-56), simbolul jertfei totale de 
sine, al cărei sacrament este Euharistia. 

DUHUL SFÂNT este simbolizat de porumbelul alb care 
îşi fâlfâie aripile îndreptate spre Fiul, bineştiind că Cristos s-a 
oferit pe sine prin Duhul veşnic, fără prihană lui Dumnezeu, 

pentru a ne purifica sufletul de faptele moarte (Evr 9,14). 
Alături de cele trei Persoane, în celelalte două vitralii 
avem serafimi, patru îngeri care poartă însemnele Crucii în 
semn de recunoştinţă şi de reverență faţă de Cel răstignit pentru 
mântuirea noastră: unul ne priveşte nedumerit, întrebându-se 
parcă, de ce ne-am comportat astfel faţă de Răscumpărătorul 
nostru! Altul plânge în locul nostru; altul ne arată stindardul cru- 
cii, semnul mântuirii noastre, iar ultimul strânge sângele şi apa 
ţâşnite din coasta deschisă a lui Isus. Toate imaginile ne dez- 
văluie lucrarea comună a mântuirii noastre, opera Treimii Mân- 

Treimea economică sau mântuitoare - vitraliu 
Foto: loan Şmid 

tuitoare. 

Ambele icoane ale uneia şi aceleiaşi Treimi sunt însoțite 
de alte două vitralii reprezentându-l pe Duhul Sfânt, fiecare 
având o inscripţie. Una în latineşte: LUMEN INTELLIGENS, 
Lumina inteligentă, având Porumbelul în centru, înconjurat de 
şapte limbi ca de foc, fiecare reprezentând câte unul din cele 
şapte daruri ale Duhului Sfânt: înțelepciunea, înțelegerea, 
ştiinţa, sfatul, pietatea, teama sfântă şi tăria. Cealaltă inscripție 
este redată în greceşte TO PO NOHTON, Lumina inteligentă, 
cum îl numeşte pe Duhul Sfânt sfântul Grigorie de Nyssa. Cer- 
curile în care este plasat Porumbelul, unul mai expresiv decât 
celălalt, exprimă - 76 feleion — împlinirea sau desăvârşirea la 
care poartă Duhul Sfânt lucrarea sfințirii noastre. 

Foto: loan Șmid 

Treimea teologică - vitralii 
Foto: loan Şmid 

Treimea mântuitoare - vitralii 
Foto: loan Şmid 

Aspecte istorice din viața comunității Romano-Catolice din Putna 


Medalionul Duhului - mozaic 
Foto: Virgil Moraru 


Ultimul element liturgic care conlucrează la întregirea 
semnificației teologice a Coborării Duhului Sfânt este meda- 
lionul Duhului amplasat în exterior, pe spaţiul de deasupra uşii 
de la intrarea în biserică. Medalionul rotund accentuiază credin- 
ţa în Duhul Sfânt prin textul latin care-l justifică: VENI, SANC- 
TE SPIRITUS — VINO, DUHULE SFÂNT! Duhul, simbolizat 
de acelaşi porumbel, planează deasupra universului întreg, emi- 
țând simultan un con de lumină asupra lumii întregi, dar mai a- 
les asupra credincioşilor care intră în lăcaşul său de cult, invo- 
cându-l şi adorându-l cu o închinare egală cu aceea adusă Fiului 
şi Tatălui, Treimea Preasfântă. 

Concluzie 


Icoanele şi vitraliile sunt Biblia săracului, e adevărat, dar 
prin semnificaţia lor împlinesc şi funcţia de cateheză liturgică 
pentru toți credincioşii. Privindu-le cu ochii credinței ajungem 
la Prototipuri. Pe acestea le venerăm, iar în cazul de faţă 
aducem Duhului Sfânt adoraţia noastră, homotimia, închinare 
egală adusă Celor trei Persoane de o fiinţă. 

Privind ansamblul iconic al bisericii din Putna, Duhul 
Sfânt, Lumina inteligentă, ne conduce la o înţelegere şi la o cu- 
noaştere mai profundă a acelor taine pe care mintea cu puterile 
proprii nu le percepe, iar limba şi gura nu le pot exprima. 

Astfel, harul este revărsat în credincioşi de Duhul haru- 
lui (Evr 10,29) în diferite moduri, călăuzindu-le şi modelându-le 
sufletele conform voinței divine, ca să le prezinte prin Fiul 
Tatălui ceresc, integre, ireproşabile şi fără pată. 


Putna, 8.06.2014 - Solemnitatea Rusaliilor 
Pr. Dr. Eduard Ferenţ 

Putna 2014. Interiorul după renovare. 
Foto: loan Șmid 


Putna 2014. Interiorul bisericii după renovare. 
Foto: loan $mid 

Icoanele şi vitraliile sunt Biblia 
săracului, e adevărat, dar prin sem- 
nificaţia lor împlinesc şi funcţia de ca- 
teheză liturgică pentru toţi credin- 
cioşii. Privindu-le cu ochii credinţei 
ajungem la Prototipuri. Pe acestea le 
venerăm, iar în cazul de față aducem 
Duhului Sfânt -adoraţia noastră, ho- 
motimia, închinare egală adusă Celor 
trei Persoane de o fiinţă. 

“Privind ansamblul iconic al bise- 
ricii din Putna, Duhul Sfânt, Lumina 
inteligentă, ne conduce la o întelegere 
şi la o cunoaştere profundă a acelor 
taine pe care mintea cu puterile pro- 
prii nu le percepe, iar limba şi gura nu 


le pot exprima. 

